ועדת העבודה, הרווחה והבריאות, כנסת 17, פרוטוקול מספר 130, 2006-12-27 12:30

משה שרוני: צהרים טובים לכולנו, אני פותח את הישיבה רביזיה להצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2006 2007) כפי שאושר בדיון בוועדת העבודה והרווחה ביום 19.12.2006.

אביגדור יצחקי: סליחה, ההצבעות על רביזיה, לא שנייה ולא שלישית.

משה גפני: תגיד לי, אתה מנהל את הוועדה.

ג’ודי וסרמן: הבחירה של ועדת הכנסת היא חבר כנסת מיהדות התורה ולכן אנחנו יודעים,

משה גפני: אדוני היו"ר.

משה שרוני: רגע אחד, כרגע ההצבעה היא מקבל את הרביזיה או לא, נקודה.

משה גפני: על מה הרביזיה, אני חבר בוועדה אני רוצה לדעת.

אביגדור יצחקי: --- אתה תקשיב.

משה גפני: אתה לא תגיד מה לעשות, הוא היו"ר, עוד מעט גם תדיחו אותו, אתם כל ראשי הוועדות תדיחו.

משה שרוני: חבר-הכנסת גפני, אני מבקש אותך, אמרתי הצעת חוק ההסדרים במשק המדינה, יעדי התקציב כפי שאושרו.

משה שרוני: אם חבר-כנסת רביץ לא מסר לך, לא אני צריך למסור לך.

משה גפני: הבנתי.

ג’ודי וסרמן: רגע, אדוני, אבל הדיון הוא על רביזיה על סעיפים 2(7) 3(א) 3(ג) בסעיף 4 נושא ---

משה שרוני: הצבעה מי בעד הרביזיה, שירים את ידו.

משה שרוני: בעד – 5

משה שרוני: הרביזיה התקבלה.

לאה אחדות: אני נורא מצטערת, שמו עכשיו על השולחן משהו שאנחנו לא יודעים על מה הרביזיה.

לאה אחדות: אפשר לקבל איזשהו הסבר בצורת העבודה הבלתי מובנת הזאת.

משה שרוני: כל משרדי הממשלה עובדים לא לפי נוהל תקין.

לאה אחדות: לא, אני רוצה להבין.

משה שרוני: את עוד מעט תקבלי את זה.

ג’ודי וסרמן: אני רוצה להסביר.

ג’ודי וסרמן: המסמך שמונח על השולחן, זה החלטת ועדת העבודה והרווחה, החלטה שהתקבלה לפני כשבוע, השינוי לסעיפים הללו.

ג’ודי וסרמן: הצילום של חוק ההסדרים זה הנוסח המקורי של חוק ההסדרים.

רביב סובול: הרביזיה היתה לחזור לנוסח הממשלתי המקורי.

רביב סובול: לבקשת היו"ר, אנחנו מוותרים על ההדרגתיות שהיתה בנוסח הממשלתי המקורי, כך שכל התיקון הממשלתי המקורי ייתן את תוקפו באופן מיידי ולא בהשהייה על פני שלוש שנים כמו שהיה בנוסח הממשלתי.

ג’ודי וסרמן: זה ממש לא מדויק.

ג’ודי וסרמן: במקום 93 יהיה 91, הקבוצה השניה נשארת 150 אחוז.

ג’ודי וסרמן: וסעיף ג', אחרי: "אחרי כל פעולות יום בכל שעות היממה" חוזרים לנוסח המקורי:

רביב סובול: נכון.

משה שרוני: 168 המקורי.

משה ברסימנטוב: זה אחד החוקים ---- בוועדת הכספים, תיקון חקיקה שתחייב הגשת התרת אגרה מי שמבקש----

ג’ודי וסרמן: זה לא מונח על שולחן הוועדה.

משה שרוני: זה בוטל.

ג’ודי וסרמן: אבל אני רוצה להבין מהאוצר על מה הם מבקשים להצביע.

משה ברסימנטוב: אני אסביר.

משה ברסימנטוב: אם אנחנו לוקחים את הנוסח שלכם שיש לנו פה, אז אנחנו נותנים בעצם תיקון אחד, לפסקה 1, יהיה 91 אחוזים.

משה ברסימנטוב: כל השאר נשאר כמו הנוסח שלכם.

משה שרוני: יש הסתייגויות?

רן כהן: אני נשאר על הצעת הוועדה.

ג’ודי וסרמן: בהצעה המקורית עם ה-93?

רן כהן: כן.

משה גפני: אני מבקש אדוני היו"ר, שירשום הסתייגות על שמו של חבר-הכנסת רביץ כפי שהיה נוסח הוועדה.

משה שרוני: בסדר, מאה אחוז, נרשם.

אריה אלדד: וגם אני מבקש אותו דבר.

משה שרוני: מי בעד ההצעה.

לאה אחדות: אני בעד ההסתייגויות.

משה שרוני: מי בעד ההסתייגויות, שירים את ידו.

משה שרוני: מי בעד - מי נגד – ההסתייגות לא התקבלו.

לאה אחדות: אפשר להעיר?

משה שרוני: לא גברתי.

משה שרוני: מי בעד הצעת החוק שבנוסח מה שהוקרא כאן, ירים את ידו?

משה שרוני: הצבעה מי בעד מי נגד – 1

משה גפני: אני מבקש שתשאל מי נמנע?

משה שרוני: בסדר, נמנע.

משה שרוני: אני מודה על כולכם, הישיבה נעולה.